
R O M Â N I A

JUDEŢUL VRANCEA
CONSILIUL LOCAL AL MUNICIPIULUI  FOCŞANI
HOTĂRÂRE
       Privind, aprobarea schimbării încadrării Formaţiei Corale Tradiţionale ”Pastorala”   

                   Focşani din aşezământ cultural în instituţie de spectacole

            Consiliul local al municipiului Focsani, Judetul Vrancea, întrunit în şedinţa ordinară;

            - analizând Proiectul de hotarare initiat de Primarul Municipiului Focşani, raportul Direcţiei resurse umane şi coordonare unităţii subordonate înregistrat la nr. 9725/21.02.2014 prin care se propune aprobarea schimbării încadrării Formaţiei Corale Tradiţionale ”Pastorala” Focşani din aşezământ cultural în instituţie de spectacole şi avizul favorabil al Comisiei de buget şi administraţie publică şi al Comisiei pentru drepturile omului, cultură, învatamant, sanatate şi sport ;

     
- văzând adresa nr. 116/21.02.2014 a Formaţiei Corale Tradiţionale ”Pastorala” Focşani;

          - având  in  vedere prevederile Ordonantei Guvernului nr.21/2007 privind instituţiile şi companiile de spectacole şi concerte, precum şi desfăşurarea activităţii de impresariat artistic, aprobată prin Legea nr.353/2007, cu modificările şi completările ulterioare;

         -  în baza art. 36 alin.(2) lit. „a” si  alin.(3) lit.”b” şi in temeiul art.45 alin. (1)  din Legea nr. 215/2001  privind  administraţia publica locala, republicata in anul 2007, cu modificarile si completarile ulterioare; 

HOTĂRĂŞTE:

 Art.  1.      Începând cu data de 01.03.2014 se modifică încadrarea Formaţiei Corale Tradiţionale ”Pastorala” Focşani din aşezământ cultural în instituţie de spectacole.

        
Art. 2. Aprobarea Regulamentului de organizare si funcţionare al                      Formaţiei Corale Tradiţionale ”Pastorala” Focşani, conform anexei alaturate care face parte integranta din prezenta hotarare.

        
Art. 3.  Abrogarea Hotararii Consiliului Local al Municipiului Focsani nr. 149/2006.

Art. 4. Prezenta hotărâre va fi comunicată de către Direcţia administraţie publică locală, compartimentelor, birourilor, serviciilor şi Primarului Municipiului Focşani, conform legii, care va asigura executarea acesteia prin Direcţia administraţie publică locală, Direcţia resurse umane şi coordonare unităţi subordonate, Direcţia economică şi Formaţia Corală Tradiţională ”Pastorala” Focşani. 

   PREŞEDINTE  DE ŞEDINŢĂ,

         Horhocea Puiu Dragoş      

                                                                                       Contrasemnează,

                                                                       SECRETARUL MUNICIPIULUI

                                                                                            FOCŞANI
                                                                              Corhană Eduard Marian

Municipiul Focsani, 27 februarie 2014

